CELEX: 62022TN0165
Language: fi
Date: 2022-03-29 00:00:00
Title: Asia T-165/22: Kanne 29.3.2022 – Hans-Wilhelm Saure v. komissio

16.5.2022   
            
            
               FI
            
            
               Euroopan unionin virallinen lehti
            
            
               C 198/64
            
         
      Kanne 29.3.2022 – Hans-Wilhelm Saure v. komissio
      (Asia T-165/22)
      (2022/C 198/92)
      Oikeudenkäyntikieli: saksa
      
         Asianosaiset
      
      
         Kantaja: Hans Wilhelm Saure (Berliini, Saksa) (edustaja: asianajaja C. Partsch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 7.2.2022 tekemän päätöksen, jolla hylättiin kantajan hakemus saada tutustua komission asiakirjoihin kopioimalla kokonaisuudessaan komission ja AstraZeneca plc -yhtiön ja tämän tytäryhtiöiden sekä komission ja Saksan liittokanslerin tai liittotasavallan terveysministeriön välillä 1.4.2020 alkaen käyty viestintä, joka koskee AstraZeneca plc:tä tai sen tytäryhtiöitä ja erityisesti AstraZeneca plc:n tarjoamien Covid-19 -rokotteiden määrää ja niiden toimitusaikoja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste: Kantajalla on oikeus tutustua riidanalaisiin Euroopan komission asiakirjoihin asetuksen (EY) N:o 1049/2001 (1) 2 artiklan 1 kohdan mukaisesti. Komission hylkäämispäätöksellä rikotaan tätä säännöstä.
               
            
                  2.
               
               
                  Toinen kanneperuste: Asetuksen (EY) N:o 1049/2001 4 artiklan 2 kohdan toinen luetelmakohta ei ole kantajan tutustumisoikeuden esteenä. Tämä poissulkemisperuste on ajallisesti rajoitettu ja pätee vain vireillä olevissa oikeudenkäynneissä ja neuvotteluissa. Belgiassa AstraZenecaa vastaan vireillä oleva menettely (nro 2021/48/C) koskee täysin muuta asiasisältöä ja se on jo päätetty 18.6.2021 annetulla tuomiolla.
               
            
                  3.
               
               
                  Kolmas kanneperuste: Asetuksen (EY) N:o 1049/2001 4 artiklan 1 kohdan b alakohta ei ole kantajan tutustumisoikeuden esteenä. Kantajan mukaan henkilötietojen julkaisemiseen liittyvä yleinen etu on asetettava etusijalle.
               
            
                  4.
               
               
                  Neljäs kanneperuste: Asetuksen (EY) N:o 1049/2001 4 artiklan 2 kohdan ensimmäinen luetelmakohta ei ole kantajan tutustumisoikeuden esteenä. Pyydetyt tiedot eivät sisällä direktiivin (EU) 2016/943 (2) 2 artiklassa tarkoitettuja liikesalaisuuksia, koska ne ovat tiedossa ja niiden pitämiseksi salassa ei ole toteutettu kohtuullisia toimenpiteitä.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
      
         (2)  Julkistamattoman taitotiedon ja liiketoimintatiedon (liikesalaisuuksien) suojaamisesta laittomalta hankinnalta, käytöltä ja ilmaisemiselta 8.6.2016 annettu Euroopan parlamentin ja neuvoston direktiivi (EU) 2016/943 (EUVL 2016, L 157, s. 1).